Аляксандр Міскевіч падчас сустрэчы з жыхарамі Міхнавічаў расказаў не толькі аб першапрычыне гэтага пажару, а прывёў у прыклад леташнія пажары, якія разгараліся ў населеных пунктах раёна па прычыне няспраўнасці альбо парушэння патрабаванняў правілаў пажарнай бяспекі пры эксплуатацыі печы. Тут жа прадстаўнік раённай службы выратавання пералічыў усе патрабаванні бяспечнага палення печаў. Акрамя гэтых перасцярог гучалі з вуснаў выратавальніка і іншыя папярэджанні. Да прыкладу, адносна неахайнага курэння ў нецвярозым стане, неабходнасці мець у сваёй хаце аўтаномны пажарны апавяшчальнік, аб небяспецы выхаду на заледзянелыя вадаёмы, аб мерах засцярогі ў галалёдзіцу і пры ўзмацненні маразоў.